Opera VPN servisi aprel oxirida yopiladi

Operavpn.com saytida servisning 30-aprel kuni yopilishi haqida e’lon paydo bo‘ldi, deb yozadi Hi-Tech Mail.Ru. Ammo kompaniya vakillari servis faoliyatining to‘xtatilishi sabablarini ma’lum qilmadi.

Opera VPN — VPN uchun bepul serverli dastur bo‘lib, ba’zi mamlakatlarda servislarning mintaqaviy cheklanishiga va saytlarning bloklanishiga chap berish imkonini taqdim etardi.
Nashr taxmin qilishicha, servis xarajatlarni qoplash imkonini bermagani uchun yopilayotgan bo‘lishi mumkin: dasturda reklama aks etardi, shuningdek, kompaniya foydalanuvchilarning qurilmalar bilan qanday ishlashi haqidagi anonim ma’lumotlarni sotardi. Ammo bu yetarli bo‘lmaganga o‘xshaydi.